CELEX: 62014CN0178
Language: el
Date: 2014-04-11 00:00:00
Title: Υπόθεση C-178/14: Αίτηση προδικαστικής αποφάσεως την οποία υπέβαλε το Finanzgericht Düsseldorf (Γερμανία) στις 11 Απριλίου 2014 — Vario Tek GmbH κατά Hauptzollamt Düsseldorf

14.7.2014   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 223/2
            
         Αίτηση προδικαστικής αποφάσεως την οποία υπέβαλε το Finanzgericht Düsseldorf (Γερμανία) στις 11 Απριλίου 2014 — Vario Tek GmbH κατά Hauptzollamt Düsseldorf
   (Υπόθεση C-178/14)
   2014/C 223/02
   Γλώσσα διαδικασίας: η γερμανική
   
      Αιτούν δικαστήριο
   
   Finanzgericht Düsseldorf
   
      Διάδικοι στην υπόθεση της κύριας δίκης
   
   
      Προσφεύγουσα: Vario Tek GmbH
   
      Καθού: Hauptzollamt Düsseldorf
   
      Προδικαστικά ερωτήματα
   
   
               1)
            
            
               Αποκλείει το γεγονός ότι μια βιντεοκάμερα δεν διαθέτει δυνατότητες μεταβλητής εστιάσεως (ζουμ) την κατάταξή της στη διάκριση 8525 80 9 της Συνδυασμένης Ονοματολογίας όπως ισχύει δυνάμει του κανονισμού (ΕΕ) 861/2010 της Επιτροπής, της 5ης Οκτωβρίου 2010, και του κανονισμού (ΕΕ) 1006/2011 της Επιτροπής, της 27ης Σεπτεμβρίου 2011, με τους οποίους τροποποιήθηκε το παράρτημα Ι του κανονισμού (ΕΟΚ) 2658/87 του Συμβουλίου για τη δασμολογική και στατιστική ονοματολογία και το Κοινό Δασμολόγιο (1);
            
         
               2)
            
            
               Σε περίπτωση που δοθεί αρνητική απάντηση στο πρώτο ερώτημα: Πρέπει να θεωρηθεί ότι μια βιντεοκάμερα διαθέτει την περιγραφόμενη στη διάκριση 8525 80 91 ΣΟ δυνατότητα καταγραφής ήχου και εικόνας, εκ του λόγου και μόνον ότι ένα αρχείο εικόνας ή ήχου μπορεί να αντιγραφεί από άλλη συσκευή, μέσω της θύρας USB της κάμερας, στο αποσπώμενο μέσο αποθηκεύσεως που είναι απαραίτητο για τη λειτουργία της κάμερας, χωρίς όμως το αρχείο αυτό να μπορεί να αναπαραχθεί οπτικά ή ηχητικά μόνο μέσω αυτής;
            
         
      (1)  Κανονισμός (ΕΟΚ) 2658/87 του Συμβουλίου, της 23ης Ιουλίου 1987, για τη δασμολογική και στατιστική ονοματολογία και το κοινό δασμολόγιο (ΕΕ L 256, σ. 1) όπως τροποποιήθηκε με τον κανονισμό (ΕΕ) 861/2010 της Επιτροπής, της 5ης Οκτωβρίου 2010, και τον κανονισμό 1006/2011 της Επιτροπής, της 27ης Σεπτεμβρίου 2011, για την τροποποίηση του παραρτήματος Ι του κανονισμού (ΕΟΚ) 2658/87 (ΕΕ L 284, σ. 1).